b"\n_START_ARTICLE_\nNinel Conde\n_START_SECTION_\nIgralska kariera\n_START_PARAGRAPH_\nNinel je \xc5\xa1tudirala na Centro de Arte y Teatro Emilia Carranza in se po \xc5\xa1tudiju zaposlila na Televisi, kjer je posnela \xc5\xa1tevilne telenovele, med njimi tudi Bajo el Mismo Rostro (1995). V \xc4\x8dasu svoje igralske kariere je sodelovala tudi s konkuren\xc4\x8dno televizijsko hi\xc5\xa1o TV Azteca. Poleg \xc5\xa1tevilnih nastopov v razli\xc4\x8dnih televizijskih pogovornih oddajah (Al Derecho y Al Derbez, Lo Que Callamos Las Mujeres, Gente con Chispa, El Gordo y La Flaca, S\xc3\xa1bado Gigante,...), je posnela tudi filme in zaigrala z mnogimi velikimi imeni v svetu filma. V svoji igralski karieri pa se trudi pribli\xc5\xbeati svojim idolom Angelica Arag\xc3\xb3n, Maria Felix, Demi Moore, in Meryl Streep. Svetovno znana je postala zaradi vloge Alme Rey v mladinski mehi\xc5\xa1ki nadeljevanki Rebelde. Leta 2005 se je pojavila tudi v ameri\xc5\xa1ki nadeljevanki Ugly Betty, kjer igra vlogo v televizijski nadeljevanki 'faux' telenovela, katero gleda Betty Suarez. Vselila se je tudi v Big Brother hi\xc5\xa1o Big Brother VIP in jo zapustila po 43-ih dneh.\n_START_SECTION_\nPevska kariera\n_START_PARAGRAPH_\nLeta 2003 je izdala svoj prvi album z naslovom Ninel Conde, na katerem se nahaja priredba uspe\xc5\xa1nice z naslovom\xc2\xa0\xc2\xbbCallados\xc2\xab\xc2\xa0(prvotna izvajalca: Camilo Sesto in Angela Carrasco), ki jo je Ninel posnela s svojim takratnim fantom Jose Manuel Figueroa. Album je bil nominiran za Latin Grammy v kategoriji Best Norte\xc3\xb1o Albumm, vendar je Ninel ostala praznih rok.\n_START_SECTION_\nNagrade\n_START_PARAGRAPH_\nPrejela je nagrado za najbolj\xc5\xa1o novo igralko Sol de Oro za vlogo v nadeljevanki Catalina y Sebasti\xc3\xa1n. Dobila je tudi nagrado Palmas de Oro za njeno delo v Mujeres frente al Espejo."